
V I L J A N D I L I N N
LINNAVOLIKOGU


SEENIORITE NÕUKOJA
KOOSOLEKU PROTOKOLL

Viljandi raekoda							23. oktoober 2026 nr 1-16/26/1-9

Algus kell 12.00, lõpp kell 13.50

Koosolekut juhatas: Tõnis Tulp
Protokollis: Erika Kiviloo
Võtsid osa: Itta Arak, Mare Hõbemäe, Ene Juurik, Priit Kaup, Erika Kiviloo, Lea Saareoks, Valli Veigel, Jaak Värnik, Karl Õmblus
Puudusid: Rein Kikas, Helmen Kütt
Koosolekul viibisid: linnapea Jaak Pihlak, abilinnapea Anett Suits, linnasekretär Ene Rink

Koosolek toimus füüsiliselt raekojas.

Läbirääkimised päevakorra asjus.
Komisjon kinnitas päevakorra.

PÄEVAKORD:
1. Viljandi linna eelarvestrateegia aastateks 2026-2031, II lugemine (2026/88-1)
2. Viljandi linna arengustrateegia 2040+ ja Viljandi linna arengukava aastateks 2026-2031, II 		lugemine (2026/87-1)
3. Viljandi valla üldplaneeringu 2040+ lähteseisukohtade ja KSH programmile ettepanekute esitamine 	(2026/99)
4. Viljandi Linnavolikogu 24.04.2025 määrus nr 66 „Sotsiaalhoolekandelise abi andmise 	kord“ muutmine ja täiendamine, II lugemine (2026/91-1)
5. Viljandi linna põhimäärus, III lugemine (2026/76-2)
6. Viljandi Linnavolikogu töökord, III lugemine (2026/77-2)


PÄEVAKORRAPUNKT NR 1
Viljandi linna eelarvestrateegia aastateks 2026-2031, II lugemine (2026/88-1)
KUULATI:
J. Pihlak andis ülevaate eelarvestrateegiast, kuhu peale esimest lugemist on tehtud mitmeid täiendusi. Suurimad kavandatavad investeeringud on jäätmejaama rekonstrueerimine, Posti tänava rekonstrueerimine, Viljandi järveäärse taristu arendamine, Kauge tänava läbimurde projekteerimine. Energiatõhususe meetmest taotletava toetuse abil on kavandatud energiatõhusustööd Vaksali tn 2, Viljandi Linnaraamatukogu hoones aadressil Tallinna tn 11/1 ja Viljandi raekoja hoones aadressil  Linnu tn 2. Vajalik on Sakala Keskuse taristu parendamine, kuna keskusesse kolib Perepesa ning sellega seoses on vaja kohandada ruume, et tagada nende otstarbekam ja funktsionaalsem kasutamine. Aastaks 2030 on kavandatud kogukonnapõhise toetatud eluasemehoone rajamine. 

Koosoleku juhataja tegi ettepaneku eelnõu toetada. Vastuväiteid ei olnud.

OTSUSTATI: 
Toetada eelnõu „Viljandi linna eelarvestrateegia aastateks 2026-2031 (2026/88-1)” 


PÄEVAKORRAPUNKT NR 2
Viljandi linna arengustrateegia 2040+ ja Viljandi linna arengukava aastateks 2026-2031, II lugemine (2026/87-1) 
KUULATI: 
J. Pihlak andis ülevaate eelnõust ja sinna lisandunud ettepanekutest. Osaliselt on arvestatud ettepanekut Kauge tänava läbimurde ehitamiseks.

Ettepanek:
K. Õmblus tegi ettepaneku arengukava täiendada eakate poliitika osaga, arvestades, et eakate osakaal Viljandi linna elanikkonnas on ligikaudu 24% ning see näitaja kasvab.
Meetme 8 punkt 2 „Viljandi Seenioride Nõukoja töö arendamine” täiendada konkreetsemate arendustegevustega.

Koosoleku  juhataja tegi ettepaneku eelnõu toetada koos esitatud ettepanekuga. Vastuväiteid ei olnud.

OTSUSTATI:
Toetada eelnõu „Viljandi linna arengustrateegia 2040+ ja Viljandi linna arengukava aastateks 2026-2031(2026/87-1)” koos esitatud ettepanekuga.


PÄEVAKORRAPUNKT NR 3
Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)
KUULATI:
J. Pihlak andis ülevaate eelnõust, mille eesmärk on Viljandi linna ja Viljandi valla vaheliste maade vahetamine. Viljandi linn ja Viljandi vald on omavahel tugevalt ruumiliselt seotud läbi ühistranspordi, haridussüsteemi, teenuste, taristu, jäätmekäitluse, töökohtade ning turisminduse. Viljandi vallal on mitmeid maa-alasid, mis pakuvad linnale huvi ja nende osas soovitakse läbirääkimisi jätkata.

Koosoleku juhataja tegi ettepaneku toetada eelnõu. Vastuväiteid ei olnud.

OTSUSTATI: 
Toetada eelnõu „Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)”.

A. Suits saabus kell 13.05, P. Kaup lahkus kell 13.06, J. Pihlak lahkus kell 13.06.


PÄEVAKORRAPUNKT NR 4
Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine, II lugemine (2026/91-1)
KUULATI:
A. Suits andis ülevaate Viljandi linna sünnitoetuse suurendamise ja maksmise korra muutmisest alates 2027.aastast. Eelnõu kohaselt tõstetakse sünnitoetus 700 eurolt 1500 euroni ning makstakse välja kolmes osas lapse sünni, pooleteiseaastaseks saamise ja kolmeaastaseks saamise järel. Esimese väljamakse suurus 800 eurot, teise 400 eurot ja kolmanda 300 eurot. Muudatuse eesmärk on toetada perede toimetulekut lapse kasvatamisega kaasnevate kulude katmisel. Edaspidi piisab toetuse taotlemiseks ühest avaldusest ning linn kontrollib enne iga väljamakset toetuse saamise tingimustele vastavust.

Koosoleku juhataja tegi ettepaneku toetada eelnõu. Vastuväiteid ei olnud.

OTSUSTATI:
Toetada eelnõu Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine, II lugemine (2026/91-1)

A. Suits lahkus kell 13.16, E. Rink saabus kell 13.16


PÄEVAKORRAPUNKT NR 5
Viljandi linna põhimäärus, III lugemine (2026/76-2)
KUULATI:
E. Rink andis ülevaate Viljandi linna põhimääruse eelnõusse tehtud muudatustest, mis puudutasid sisekontrollisüsteemi.

Ettepanek:
K. Õmblus tegi ettepaneku täiendada § 11 lõiget 1 punktiga 8, lisades, et komisjoni esimees „kannab volikogu istungil ette komisjoni koosolekul vastu võetud otsused“.

Koosoleku juhataja tegi ettepaneku toetada eelnõu koos esitatud ettepanekuga. Vastuväiteid ei olnud.

OTSUSTATI:
Toetada eelnõu „Viljandi linna põhimäärus, III lugemine (2026/76-2)” koos esitatud ettepanekuga.


PÄEVAKORRAPUNKT NR 6
Viljandi Linnavolikogu töökord, III lugemine (2026/77-2)
KUULATI:
E. Rink andis ülevaate Viljandi Linnavolikogu töökorra muutmise eelnõust ja  tutvustas tehtud muudatusi. Juhtivkomisjonil on ülesanne eelnõu ettekandmisel anda sisulist ülevaadet, mis kujundas seisukoha. Ülejäänud komisjonid saavad esitada oma seisukoha, väljendades otsusega eelnõu toetamist või mittetoetamist. Linnapea infotunni ettekande kestus on 15 minutit. Infotunni materjalid edastatakse volikogu liikmetele tutvumiseks sama päeva hommikul enne infotunni toimumist.

Koosoleku juhataja tegi ettepaneku toetada eelnõu. Vastuväiteid ei olnud 

OTSUSTATI:
Toetada eelnõu „Viljandi Linnavolikogu töökord, III lugemine (2026/77-2) ”.


PÄEVAKORRAPUNKT NR 7
Muud küsimused
KUULATI:
M. Hõbemäe tegi ettepaneku kutsuda järgmisele koosolekule Viljandi linnakunstnik. 

K. Õmblus tegi ettepaneku kutsuda rääkima eakate poliitikast Viljandi abilinnapea.

L. Saareoks tõstatas küsimuse ülekäigurajast Maxima kaupluse eest asukohaga Tallinna tänaval.

M. Hõbemäe tundis muret peatumisvõimalusest sõiduautoga Tasuja bussipeatuses.

OTSUSTATI:
1. Järgmistele koosolekutele kutsuda vastavate teemadega seotud ettekandjad.
2. Liiklusmured edastatakse Liikluskomisjonile komisjoni esimehe poolt.


(allkirjastatud digitaalselt)				(allkirjastatud digitaalselt)
Tõnis Tulp						Erika Kiviloo
koosoleku juhataja					protokollija

